5. oktoober

5. oktoober on Gregoriuse kalendri 278. (liigaastal 279.) päev. Juliuse kalendri järgi 22. september (1901–2099).

 Sündmused 
 Eestis 
 1924 – Meremeeste Kodule pandi nurgakivi.
 1934 – Riigikohus otsustas lõplikult, et Tallinna toomkirik kuulub riigile, jättes rahuldamata Tallinna Toompea saksa koguduse kaebuse.
 1940 – ilmus nädalelehe Sirp ja Vasar esimene number.
 1941 – Teine maailmasõda: Sõrve poolsaarel alistusid Saksa vägedele viimased Saaremaal vastupanu osutanud Nõukogude Liidu väeosad.
 1992 – presidendivalimiste teise vooru Riigikogus võitis Lennart Meri.
 1995 – lindiskandaal: eraturvafirma SIA läbiotsimisel leiti helilinte Edgar Savisaare vestlustest Tiit Vähi, Siim Kallase ja teiste poliitikutega.
 2014 – Tallinnas Toompeal Riigikogu hoone ees toimus kooseluseaduse vastaste meeleavaldus.Tiina Jaakson.Kooselu seaduse vastasele meeleavaldusele tuli inimesi erinevatest Eesti piirkondadest err.ee, 5. oktoober 2014

 Maailmas 
 1789 – naiste marss Versailles'sse: pariislannad marssisid Versailles'sse nõudma Louis XVI-lt õigusi ja leiba.
 1795 – Napoleon purustas rojalistide ülestõusu.
 1864 – Kalkutas möllanud tsüklon hävitas peaaegu kogu linna: 60 000 hukkunut.
 1886 – kullaleiukohta rajati Johannesburg.
 1908 – Austria-Ungari annekteeris 1878. aastast vallutatud Bosnia ja Hertsegoviina vallandades sellega Bosnia kriisi.
 1910 – Portugal kuulutati vabariigiks.
 1911 – Itaalia-Türgi sõda: Itaalia vallutas osmanitelt Tripoli.
 1914 – Prantsuse piloot Joseph Frantz tulistas maailma esimeses õhulahingus alla Saksa lennuki.
 1915 – Bulgaaria astus Esimesse maailmasõtta.
 1921 – Londonis asutati rahvusvaheline kirjanike organisatsioon PEN-klubi.Founding History of PEN International, 25. juuli 2011
 1939 – kirjutati alla vastastikuse abistamise leping Läti ja Nõukogude Liidu vahel.http://www.latvija20gadsimts.lv/apkopojums/notikumu-hronologija/
 1962 – Suurbritannias linastus esimene Bondi film "Dr. No".
 1969 – BBC läks eetrisse esimese osa telesarjast "Monthy Pythoni lendav tsirkus".
 1972 – Pariisis asutati Front national pour l'unité française ning selle esimeheks valiti Jean-Marie Le Pen.
 1987 – NLKP Keskkomitee Poliitbüroo arutas internatsionalistliku kasvatuse olukorda Balti vabariikides. Koosolekut juhatas Jegor Ligatšov.Mati Graf. Kalevipoja kojutulek : 1978. aasta poliitilisest pööripäevast 1988. aasta suveräänsusdeklaratsioonini. Tallinn, 2008, lk. 235-238

 Sündinud 

 1609 – Paul Fleming, saksa luuletaja
 1713 – Denis Diderot, prantsuse filosoof ja kirjanik
 1829 – Chester Alan Arthur, USA 21. president
 1864 – Louis Lumière, prantsuse filmipioneer
 1879 – Peyton Rous, USA arstiteadlane, Nobeli meditsiiniauhind 1966
 1882 – Robert Hutchings Goddard, USA raketiteadlane
 1887 – René Cassin, Prantsuse jurist ja poliitik, Nobeli rahuauhind 1968 (üks inimõiguste ülddeklaratsiooni teksti autoreid)
 1908 – Joshua Logan, USA filmilavastaja
 1930 – Reinhard Selten, Saksa majandusteadlane, Nobeli majandusauhind 1994
 1936 – Václav Havel, Tšehhoslovakkia poliitik ja kirjanik
 1940 – Rein Aun, eesti kergejõustiklane
 1941 – Eduardo Duhalde, Argentina president 2002–2003
 1951 – Bob Geldof, iiri muusik
 1952 – Emomalii Rahmon (Emomali Rahmonov), Tadžikistani president
 1958 – André Kuipers, hollandi astronaut
 1958 – Neil deGrasse Tyson, USA astrofüüsik
 1960 – Careca (Antônio de Oliveira Filho), Brasiilia jalgpallur
 1962 – Mike Conley, USA kergejõustiklane
 1965 – Mario Lemieux, Kanada hokimängija
 1965 – Patrick Roy, Kanada hokimängija
 1967 – Guy Pearce, Inglise-Austraalia näitleja
 1972 – Grant Hill, USA korvpallur
 1975 – Kate Winslet, inglise näitleja
 1975 – Parminder Nagra, inglise näitleja
 1976 – Ramzan Kadõrov, Tšetšeenia president
 1981 – Joel Lindpere, eesti jalgpallur
 1981 – Zhang Yining, Hiina lauatennisist
 1982 – Michael Roos (Mihkel Roos), eestlasest NFL-i jalgpallur
 1983 – Nicky Hilton, USA seltskonnategelane

 Surnud 

 1056 – Heinrich III, Saksa-Rooma keiser
 1880 – Jacques Offenbach, Prantsuse helilooja
 1918 – Roland Garros, prantsuse lendur
 1933 – Nikolai Judenitš, Vene kindral
 1943 – Ole Olsen, Taani filmitegija, Nordisk Filmi asutaja
 1962 – Sylvia Beach, raamatukaupmees
 1971 – Gustav Sergo, eesti meremees
 1973 – Johannes Piiper, eesti zooloog
 1976 – Lars Onsager, Norra keemik ja füüsik, Nobeli keemiaauhind 1968
 1977 – Alfred Tooming, EELK peapiiskop 1967–1977
 2011 – Steve Jobs, USA infotehnoloog ja ettevõtja
 2020 – Mari Tarand, eesti raadioajakirjanik

 Pühad 
 Õpetajate päev
 Portugalis Vabariigi päev (Implantação da República)

 Ilmarekordid 
 Haapsalu maksimumtemperatuur +21,2 °C (2020)В четырех городах Эстонии 5 октября был установлен температурный рекорд ERR, 06.10.2020
 Tallinna maksimumtemperatuur +20,0 °C (2020), eelmine rekord oli +18,6 °C (1967)
 Tallinna miinimumtemperatuur –2,7 °C (1977)
 Tartu maksimumtemperatuur 20,0 °C (2020), eelmine rekord oli +19,9 °C (1966)
 Tartu miinimumtemperatuur –4,1 °C (2002)
 Narva maksimumtemperatuur +19,6 °C (2020), eelmine rekord oli +18,8 °C (1966)

Viited

Oktoober 05